Document ID: 32009R0967

KOMMISSIONENS FORORDNING (EF) Nr. 967/2009
af 15. oktober 2009
om ændring af forordning (EF) nr. 1418/2007 om eksport til nyttiggørelse af visse typer affald til visse ikke-OECD-lande
(EØS-relevant tekst)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Europa-Parlamentets og Rådets forordning (EF) nr. 1013/2006 af 14. juni 2006 om overførsel af affald (1), særlig artikel 37, stk. 2, tredje afsnit,
efter høring af de berørte lande, og
ud fra følgende betragtninger:
Kommissionen har modtaget svar fra Montenegro, Nepal, Serbien og Singapore på sine skriftlige anmodninger, hvori den anmoder om skriftligt at få bekræftet, at affald, der er opført i bilag III eller IIIA til forordning (EF) nr. 1013/2006, og hvoraf eksporten ikke er forbudt i henhold til samme forordnings artikel 36, kan eksporteres fra Fællesskabet med henblik på nyttiggørelse i disse lande, og hvori den anmoder om at få oplyst, om eksporten i så fald er underlagt en kontrolprocedure, og i givet fald hvilken. Kommissionen har ligeledes modtaget yderligere oplysninger vedrørende Hongkong, Indonesien og Ukraine. Bilaget til Kommissionens forordning (EF) nr. 1418/2007 (2) bør derfor ændres for at tage hensyn til dette -
UDSTEDT FØLGENDE FORORDNING:
Artikel 1
Artikel 1a i forordning (EF) nr. 1418/2007 affattes således:
»Artikel 1a
De besvarelser, der modtages som følge af en skriftlig anmodning, som Kommissionen har fremsendt i medfør af artikel 37, stk. 1, første afsnit, i forordning (EF) nr. 1013/2006, er anført i bilaget.
Når det fremgår af bilaget, at et land med hensyn til visse overførsler af affald ikke forbyder disse overførsler eller anvender proceduren for forudgående skriftlig anmeldelse og samtykke som omhandlet i forordningens artikel 35, finder artikel 18 i samme forordning anvendelse mutatis mutandis på sådanne overførsler.«
Artikel 2
Bilaget til forordning (EF) nr. 1418/2007 ændres i overensstemmelse med bilaget til nærværende forordning.
Artikel 3
Denne forordning træder i kraft på tyvendedagen efter offentliggørelsen i Den Europæiske Unions Tidende.
Den anvendes fra ikrafttrædelsesdatoen.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 15. oktober 2009.

Labels: 3
1
5
20